钦定古今图书集成/明伦汇编/官常典/第409卷 > 汪河
## 钦定古今图书集成/明伦汇编/官常典/第409卷 > 汪河

按《明外史》本传：“河，舒城人。少倜傥有大志。尝师余阙，
以文章知名。太祖渡江，用为行中书省掾，数陈时务。
帝高其才，进大都督府都事。会元察罕帖木儿下山
东，命河使察罕议论称旨。已而其子扩廓帖木儿遣
使尹焕章亦以书币来通好，太祖即遣河与钱桢往
报。河至河南，扩廓遂留之。太祖方有事，陈友亮未暇”
校也。久之，遣使以书遗扩廓，俾遣河还。其明年，又遗
书曰：“曩者遣汪河报聘，三年不返，余窃疑之。意者阁
下方与孛罗相竞，虑使者或泄其谋乎？”予窃以为不
然。夫幽燕北襟居庸，南阻三关，此都会之地，阁下兼
得而跨有之，此所谓霸王之基也。阁下应远交近攻，
以图大业，顾计不出此，方且千里裹“粮，与我争江淮
之利，弃旧好而生新衅，非策之得也。”夫兵势既分，其
力必薄。是以孛罗虽亡，馀孽跳梁西北，凤翔、鹿台之
兵，合党而东出。阁下内无腹心之托，外无蚍蜉之援，
势孤力竭，此皆中原将士来归者所说，岂不详于使
臣往复之词耶？若复益以东南之兵，则四面并起，将
何以御之？然则执我行人于阁下，亦何利焉？意者阁
下欲挟天子令诸侯，如魏武之于汉乎？然魏武能使
公孙康擒袁尚以服辽东，使马超擒韩遂以定关中，
皇后太子皆在掌中，然后略定中原。阁下自度能决
此数事乎？恐皆出魏武下矣。古之为国者，非独君善
断于上也，其臣亦善谋于下。汉王待楚使以草具，待
亚夫“使以太牢，从陈平计也。今拘留之意，虽出自阁
下，亦以见谋臣又出陈平下矣。事皆如此，霸业其可
得而就邪？倘能幡然改辙，返我行人，续我旧好，救灾
恤患，各保疆宇，予为阁下计，当无便于此者。”吴元年
春，复遗书曰：“予起义以来，拓地江右，阁下之先王以
兴复为名，提兵河北，相距数千馀里。继闻先王捐馆，
阁下克承其绪，先命使者跋涉而来。予喜阁下能行
先王未行之事，用是遣汪河报礼，不虞反得罪于阁
下，独不知《春秋》已事乎？当春秋之时，诸侯分治，朝聘
以时，会盟以道。如鲁。襄即位，卫使子叔来聘，晋使武
子来聘。鲁亦以武子如卫，穆叔如晋。此交好之间，不
闻执其使者。齐桓伐楚，屈”完与盟；晋人绝秦，吕相先
往。此交兵之间，亦未闻执其使者，古人岂不能为阁
下所为哉！诚以所争者小，所失者大，故不为也。今阁
下地非不广，兵非不多，然而张思道操刃于潼关，李
师齐抗衡于陇右，俞宝之兵蓄变于肘腋，王信之众
生衅于近郊。予恐阁下自以为功成名立，安于泰山，
坐使群雄“连结。祸机一发，首尾莫救。此深为阁下惜
者也。是以奉书惓惓，欲尽愚诚，竭忠计，阁下何为拒
之若是力哉？诚能以《春秋》诸侯为法，即择使者将命且命汪河、钱桢南返。岂惟不失前盟，亦足以取信天
下。否则祸患日婴，强敌日众，仇雠不解，阁下必将悔
之。”前后凡七致书，终不报，亦不遣河。洪武元年，王师
下河洛，扩廓遁走定西河，始得归河。被拘凡六年，完
节不屈。帝甚嘉之。进吏部侍郎，备陈西征方略，扩廓
竟以致败。二年改御史台侍御史。九年立皇子㭎为
晋王，拜河晋王左相，亲御便殿谕遣之。居数岁，卒于
官。